# lav4e РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие” Хасково

**ЗАПОВЕД**

**№ РД-09-97**

**Хасково, 22.06.2018 год.**

 На основание чл.47ж, ал.1 от Правилника за прилагане на Закона за собствеността и ползването на земеделските земи /ППЗСПЗЗ/, във връзка със заповед № РД 46-177/ 26.03.2018 год. на Министъра на земеделието, храните и горите, обнародвана в ДВ, бр.35 от 24.04.2018 год.

НАРЕЖДАМ:

1.Откривам процедура за провеждане на търг /първа тръжна сесия/ с тайно наддаване за отдаване под наем или аренда на свободните земеделски земи от държавния поземлен фонд /ДПФ/ в област Хасково, за стопанската 2018/ 2019 год. за отглеждане на едногодишни полски култури за срок от пет стопански години, съгласно приложения списък с имоти от ДПФ, и за отглеждане на съществуващи трайни насаждения.

 2.Обект на търга са земите от ДПФ, подробно описани по общини, землище, имоти, начин на ползване, форма на отдаване /наем, аренда/, срок на предоставяне, начална тръжна цена в списък, който е неразделна част от тази заповед.

 3.В търга могат да участват физически лица, кооперации, еднолични търговци и юридически лица, регистрирани по Търговския закон, които отговарят на условията, посочени в чл.47в, ал.1 от ППЗСПЗЗ, за всички или за отделни поземлени имоти в землищата, описани в списъка по т.2. Предложената в заявлението – оферта цена – в цели левове на декар – трябва да бъде изписана с цифри и с думи за всеки номер имот – обект на търга. При различие е валидно изписването с думи.

 4. Началната тръжна цена и размерът на депозита за участие в търга са определени със заповед № РД 46-177/ 26.03.2018 год. на Министъра на земеделието, храните и горите. Размерът на депозита за участие в търга е както следва:

 4.1. за отглеждане на едногодишни полски култури - 20 % от началната тръжна цена умножена по площта на имота;

 4.2. за отглеждане на съществуващи трайни насаждения - 10 лв. на декар;

 5. **Депозитът за участие в търга се внася по сметка на ОД „Земеделие”-Хасково:**

 **IBAN BG 45 CECB 979033 B 3 819100**

 **BIC на ЦКБ АД-клон Хасково CECBBGSF**

**Плащанията се извършват в български лева по сметка** **на ОД „Земеделие”-Хасково:**

 **IBAN BG 38 CECB 979031 B 3 819100**

 **BIC на ЦКБ АД - клон Хасково CECBBGSF**

 6. Документите за участие в търга се получават в ОД „Земеделие”- Хасково, всеки работен ден от 9.30 ч. до 17.00 ч. в стая № 80.

 7. **Документите за участие в търга се подават** в ОД „Земеделие”- Хасково, пл. “Свобода” № 5, ет.3, ст.80, всеки работен ден от 9.30 ч. до 17.00 ч., в **срок от 30 дни, считано от датата на публикацията на заповедта в местен вестник – до 25.07.2018 год. включително.** Документите за участие в търга се подават в запечатан, непрозрачен плик, адресиран до ОД „Земеделие” – Хасково, с указания: „за участие в търг”. Документи за участие, представени след изтичането на определения срок, или в незапечатан/ прозрачен плик, или в плик с нарушена цялост, не се приемат.

 8. Информация за земите – обект на търга е изложена в ОД „Земеделие ” – Хасково и в Общинските служби по земеделие – за земите, обект на търга на територията на съответната община.

 9. **Търгът ще се проведе в ОД „Земеделие” – Хасково, пл. „Свобода” № 5 на 09.08.2018 год. от 10.00 ч. със задължително присъствие на кандидатите или упълномощени от тях лица.**

 10. В случаите на чл.47л от ППЗСПЗЗ стъпката за наддаване е в размер на един лев от предложената от кандидатите цена.

**ВЕНЕЛИН АСЕНОВ /П/**

*Директор на ОД „Земеделие”- Хасково*